《调北邻刘生》
宋代·贺铸

荒园老墙百堵破，北邻刘子南邻贺。
今朝两望不相过，端怯衡阳芒屩涴。
吾庖无鱼未必饿，晏饭糠核烦脾磨。
吾床何容凡物坐，书为睡媒即床卧。
彼子刘子何所作，方学商声哦楚些，
细君戛琴与之和。相忘之乐在江湖，
最灵者人情不无。此日可惜难再图，
秋风西来莫挽吾。後日相思几千里，
书不尽言徒耗纸。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。